SYNEX:คาดกำไรหลัก 4Q58 เติบโต 53%มองหุ้นปันผลดีแนะซื้อเป้าหมาย 6.30 บาท
SYNEX คาดกำไรหลักไตรมาส 4/58 ที่ 75 ล้านบาท +53% เทียบช่วงเดียวกันของปีก่อน, +12% เทียบไตรมาสก่อนหน้า ส่วนปี 59 มองกำไรหลักโต 27% เป็น 350 ล้านบาท คงคำแนะนำ "ซื้อ" ราคาเป้าหมาย 6.30 บาท จาก Earnings momentum ดี และ เป็นหุ้นปันผลดี เราคาดเงินปันผลทั้งปีสูงราว 4.6% (ส่วนที่เหลือของปีจะให้ผลตอบแทนราว 2.8%)
6 ม.ค. 2559

บล.บัวหลวง ระบุในบทวิเคราะห์ (6 ม.ค.) ว่า บริษัท ซินเน็ค (ประเทศไทย) จำกัด (มหาชน) หรือ SYNEX คงมุมมองเชิงบวกหลังพบผู้บริหาร คาดแนวโน้มกำไรโตได้ดีต่อเนื่อง จากอุตสาหกรรมอุปกรณ์ IT โลกยังอยู่ในช่วงขาขึ้น บวกกับการเปลี่ยนอุปกรณ์รองรับเทคโนโลยี 4G ในประเทศ โดยปัจจัยหนุนมาจากการขายอุปกรณ์รองรับ Windows 10 ที่มากกว่า 200 ล้านเครื่องภายในระยะเวลา 6 เดือน (จับตา Windows 10 mobile  ใหม่)
โดย SYNEX เป็นตัวแทนสำคัญของ Microsoft ในไทย นอกจากนี้มาตรการลดหย่อนภาษีที่ผ่านมาหนุนให้ยอดขายมากกว่าคาด และเราคาดภาครัฐจะมีมาตรการกระตุ้นการใช้จ่ายอย่างต่อเนื่อง อาทิ การลดภาษีบุคคล อีกทั้ง Earnings momentum ดีต่อเนื่อง เราคาดกำไรหลักไตรมาส 4/58 ที่ 75 ล้านบาท +53% เทียบช่วงเดียวกันของปีก่อน, +12% เทียบไตรมาสก่อนหน้า ส่วนปี 59 มองกำไรหลักโต 27% เป็น 350 ล้านบาท
คงคำแนะนำ “ซื้อ” ราคาเป้าหมาย 6.30 บาท จาก Earnings momentum ดี และ เป็นหุ้นปันผลดี เราคาดเงินปันผลทั้งปีสูงราว 4.6% (ส่วนที่เหลือของปีจะให้ผลตอบแทนราว 2.8%)